id en id en id ms ms ms id id id id ms ms ms ms en id es id ms id id ms ms ms id id en
Strategi Hadi jalin kerjasama dengan Bersatu satu kesilapan - Khairuddin
August 8, 2022 2:39 pm
Presiden PAS Abdul Hadi Awang sepatutnya menjalinkan kerjasama dengan Umno, bukan Bersatu yang disifatkan sebagai ‘parti kecil’ dan hanya bergantung kekuatan orang lain, kata seorang bekas pemimpin parti itu.
Ahli Parlimen Kuala Nerus, Khairuddin Aman Razali berkata, strategi PAS meletakkan kerjasama dengan Bersatu pimpinan Muhyiddin Yassin adalah satu kesilapan.
“Strategi yang digunakan sekarang ini ialah meletakkan Bersatu sebagai tonggak untuk dibuat muafakat (Muafakat Nasional) sedangkan yang sepatutnya dengan Umno.
“Saya yakin sekiranya presiden PAS mempertahankan hubu­ngan dengan Umno, Bersatu pasti menurut kerana Bersatu parti kecil, dia bergantung kepada PAS.
“Itu hak tok guru (Hadi) sebagai presiden, saya berbeza dengan beliau dan dalam bab ini saya yakin bahawa strateginya tidak menguntungkan PAS,” katanya.
Mengulas lanjut, Khairuddin berkata kejayaan memperbaiki hubungan dengan Umno yang sudah lama berseteru dengan PAS sepatutnya dimanfaatkan Hadi dan dipertahankan bagi membentuk gabungan lebih kuat.
“Bersatu parti kecil, dia bergantung kepada PAS, (sepatutnya) PAS menentukan. Pertembungan lama yang panjang dengan Umno bukan dengan Bersatu. Bila kita berjaya redakan dengan MN (Muafakat Nasional) ia mesti disambung, peluang dengan Umno bukan Bersatu.
“Tetapi itu pandangan saya, mungkin saya salah sebab saya seorang (berani bersuara), barangkali tok guru betul. Tetapi saya yakin saya betul,” katanya yang keluar PAS pada 14 Mac susulan pemecatannya sebagai setiausaha Majlis Syura Ulama PAS dan Ahli Jawatankuasa (AJK) pusat.
Bekas menteri perusahaan, perladangan dan komoditi itu turut mendedahkan, ada pemimpin parti turut menyuarakan sentimen sama berhubung kerjasama PAS dengan Bersatu, namun ramai memilih untuk bercakap ‘di belakang’ sahaja.
Berbeza dengan dirinya, Khairuddin berkata hanya beliau terkedepan untuk membawa isu itu sehingga dirinya keluar daripada PAS.
“Ada lagi lantang tetapi saya tak nak sebut nama, tetapi boleh lihat sendiri siapa yang bercakap dan ramai lagi bercakap…tetapi itu normal dalam parti.
“Mereka bercakap sebagai ahli parti secara dalaman dan bila buat keputusan mereka akur dengan keputusan parti, bila parti nak kepada Bersatu itu hak parti. Saya tak setuju, saya keluar dengan baik. Itu sahaja,” katanya.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Penumpang tumbuk kepala pramugara berdepan hukuman penjara 20 tahun
Kemalangan babit 5 kenderaan, penghantar makanan maut dirempuh SUV
Pelajar diperkosa di asrama sekolah ditonton rakan sendiri
Lelaki mengaku bersalah tikam hingga mati sebelum makan buah zakar pasangan
Tiada yang terkecuali, ‘jerung’ atau ‘bilis’ semua SPRM tangkap, kata Azam
Bekas pegawai khas MB Johor didakwa palsu slip gaji RM15,000
Selepas insiden kematian gadis 22 tahun, protes antihijab merebak ke seluruh Iran
{VIDEO} Bertengkar sebab tak puas hati isu pesanan air
© 2020 puteradaily.com. All rights reserved.